ויקטוריה חנה

ויקטוריה חנה היא אמנית קול ופרפורמנס ומלחינה ישראלית. ויקטוריה חנה נולדה בירושלים למשפחה דתית. היא ביתו של רב ספרדי חרדי, ונקראת על שם שתי סבותיה. ב-1991 היא למדה משחק בסטודיו של ניסן נתיב בירושלים ומאוחר יותר השתלמה במוזיקה הודית. ויקטוריה חנה נשואה לגיא בירן, שהיה עד לשנת 2017 המנהל האמנותי של הזירה הבין-תחומית. לזוג שלושה ילדים, והם מתגוררים בירושלים. חלק ניכר מיצירותיה של ויקטוריה חנה הם בהשראת טקסטים עבריים עתיקים, כגון ספר הזוהר, ספר יצירה, שיר השירים, וחקר האותיות העבריות כחומר גלם - קולי, מוחשי ורוחני. בעבודתה היא חוקרת את מרחבי הקול האנושי וגבולותיו, בצליל ובשפה. המרחב האמנותי שבו עוסקת חנה נמצא בין עולם הראפ היפ הופ, והמוזיקה אלקטרונית. ב-2012 התארחה במופע של בובי מקפרין שהתרחש בישראל כחלק מפסטיבל "מוזיקה והעיר הלבנה". בשנת 2014, העלתה חנה, יחד עם גיא שרף, את המופע "לך מחכים כל הפרחים" במסגרת מעבדת מחקר בסאונד ותנועה שפיתח ארקדי זיידס. המופע הורכב משירים קאנוניים שמלפני קום המדינה, שירים שנשכחו ושירים מוכרים באמצעותם חקרה את גבולות הזהות והזיכרון הקולקטיבי הישראלי. בספטמבר 2015 יצרה מופע משותף עם תמיר מוסקט "בין קסם לכישוף" במסגרת הפסטיבל למוזיקה מקודשת בירושלים. באותה שנה הוציאה את סינגל הבכורה שלה "אל"ף בי"ת", שהפך לויראלי, עם עשרות אלפי צפיות ושיתופים. את הסינגל הבא שלה, "22 אותיות", יצרה באותה שנה במסגרת העבודה על אלבום מלא בהפקת תמיר מוסקט. "22 אותיות" הוגדר כראפ קבלי, ולווה בווידאו שביימה הבמאית והכוריאוגרפית מאיה ברינר. על הגדרתה בתקשורת כ"אמנית קול" אמרה: "זו הגדרה שהמציאו לי. מבחינתי הכל זה הגדרות. אני לא יודעת בעצמי מה זה. אני מתעניינת במילים, בשפה, בקולות, במתיחת הקול כמו תדר. מתעניינת בטקסטים עתיקים, מאוד מחוברת לטקסים אפריקאים עתיקים שנותנים כוח מאגי למילה. לקצב של המילים. אני לא מתייחסת לשפה כאל דבר מובן מאליו". ב-2015 השתתפה חנה גם בפסטיבל הפיוט בבית אבי חי שבירושלים. בפסטיבל זה השתתפו גם ברי סחרוף, אהוד בנאי, ריף כהן, שי צברי, חיים לוק, נועם ענבר, תמיר מוסקט, מורין נהדר ויוצרים ואמנים רבים נוספים. כל האירועים והמופעים בפסטיבל זה היו הפקות מקוריות שיוצרו במיוחד עבור הפסטיבל. ב-2017 יצא לאור אלבום הבכורה שלה "ויקטוריה חנה", המבוסס כולו על טקסטים עבריים עתיקים, בהפקת תמיר מוסקט ופרנק וואן דר ווי. ב-2020 הלחינה ושרה על פי שני מכתבים קצרים שכתבה המשוררת זלדה למשוררת יוכבד בת מרים. דבר זה היא עשתה במסגרת פרויקט "גנוזים: מעירים מכתבים ישנים"" במסגרתו חברו אנסמבל עיתים, מכון גנזים וספריית בית אריאלה והעלו לאתר האינטרנט "גנזים" פרשנויות יצירתיות לעשרות מכתבים של סופרים וסופרות. ב-2021 השתתפה חנה ביצירה מוזיקלית שנוצרה במיוחד עבור פסטיבל העוד בירושלים. היצירה נקראת "הגולם" – והיא יצירה מוזיקלית לפואמה עכשווית מאת חביבה פדיה, רוחמה כרמל ופיקה מגריק, בה השתתפו חנה והמוזיקאי האיראני אמיר שהאסאר. זוכת הקרן למצוינות בתרבות לשנת 2009 ומלמדת בבית הספר לאמנויות המילה בירושלים. 1998 – ערכה מסע בעקבות קברטים של קארל שוונק מגטו טרזין ושרה אותם בצ'כית בסרט הגרמני Those days in Terezin, בבימויה של Sibylle Schonmann, סרט שהוצג בפסטיבלים שונים בעולם. 1999 – שיחקה (הלחינה ושרה) את לאה בהצגה הדיבוק בתיאטרון הבימה, בבימויו של חנן שניר. 2000– יצרה את המופע "קמתי אני לפתוח" בבימוי רות קנר בזירה הבין-תחומית ייעוץ אמנותי והדרכת משחק: רות קנר, הזירה הבין-תחומית, תיאטרון ירושלים. 2003 - פסטיבל המוזיקה המקודשת של ניו דלהי בפני הדלאי לאמה. 2005 - "Signals" - מופע שערכה וביימה רות קנר, מתוך חמרי יצירתה של ויקטוריה חנה. העבודה, המשלבת אמצעים קוליים ומוזיקליים ווידאו ארט, שואבת ממקורות של טקסטים עבריים עתיקים העוסקים בלימוד האותיות ככוח יוצר: "ספר יצירה", המיוחס לאברהם אבינו, המתאר את בריאת העולם באמצעות אותיות, המהוות את הקוד הגנטי של המציאות, וספרו של רבי אברהם אבולעפיה שחי במאה השלוש עשרה בספרד והקדיש את כל חייו ללימוד האותיות, שמותיהן וצירופיהן בעלי המשמעויות המיסטיות. המופע הוצג בתיאטרון ה"'קיצ'ן" בניו יורק. 2006 - הופעה מרכזית של שיר השירים בפסטיבל סינגפור לאמנויות הבמה. במופע הזה התארחו אמני קול בינלאומיים שמתעסקים באובר-טונים, התארחו בו גם הרביעייה הישראלית העכשווית, וולפגנג זאוס וחוזי. 2008 - השתתפה בסרט של נורית אביב על השפה העברית בהפקת ארטה. הסרט שודר ברחבי תבל וגם בערוץ 8. יוני 2009 - "בבל" - פרויקט עם בובי מקפרין בבזל. מופע גדול עם עוד משתתפים וזמרים מחוץ לישראל שמקפרין אסף ובמהלך המופע היה לה איתו דואט. נובמבר 2010 - הופיעה בפסטיבל העוּד עם היצירה "לך מחכים כל הפרחים", שמבוססת על שירים עבריים קדומים. נובמבר 2021 - הופיעה בפסטיבל העוד עם "הגולם", יצירה מוזיקלית לפואמה עכשווית של חביבה פדיה, רוחמה כרמל ופיקה מגריק. מדיה וקבצים בנושא ויקטוריה חנה בוויקישיתוף אתר האינטרנט הרשמי של ויקטוריה חנה ויקטוריה חנה, ברשת החברתית פייסבוק ויקטוריה חנה, ברשת החברתית אקס (טוויטר) ויקטוריה חנה, סרטונים בערוץ היוטיוב ויקטוריה חנה, במסד הנתונים הקולנועיים IMDb (באנגלית) ויקטוריה חנה, באתר ספוטיפיי ויקטוריה חנה, באתר סאונדקלאוד (באנגלית) ויקטוריה חנה, באתר MusicBrainz (באנגלית) ויקטוריה חנה, באתר Discogs (באנגלית) ויקטוריה חנה, באתר Songkick (באנגלית) ויקטוריה חנה, דף שער בספרייה הלאומית ויקטוריה חנה, באתר "שירת נשים" ויקטוריה חנה, באתר בנדקמפ ויקטוריה חנה, בארכיון הבימה אורי זר אביב, ‏ויקטוריה חנה מנסה להבין איך להתמודד עם ההייפ סביבה, באתר "Time Out ישראל", 25 בפברואר 2015 צפו: הקליפ של ויקטוריה חנה ל"אלף בית (הושע נא)", באתר וואלה, 4 בפברואר 2015 אלון הדר, אני והפה הגדול שלי, באתר הארץ, 20 בדצמבר 2015 יוסי חלילי, ויקטוריה סיקרטס: ויקטוריה חנה בהופעה, באתר nrg‏, 23 בפברואר 2009 לבנת בן חמו, מקור ראשון, בת הרב המגמגמת שכבשה את העולם בקולה, באתר nrg‏, 26 בפברואר 2015 באתר Qube הקול של הקולות – ויקטוריה חנה בלבונטין 7 רועי הראבן, מסעות ויקטוריה בעולם(הקישור אינו פעיל), מקור ראשון על חנה, באתר olamale ביוגרפיה של ויקטוריה חנה עד לשנת 2003, באתר holyfly ויקטוריה חנה, באתר הקרן למצוינות בתרבות טל גורדון, שפה מטורפת ועתיקה, באתר הבמה, 17 בנובמבר 2010 בן שלו, ויקטוריה חנה הוכיחה שהיא לא זמרת של קליפ אחד, באתר הארץ, 1 במרץ 2015 צופית הרלינג, מחיסרון למתנה: אמנית הקול שפרצה אל לב המיינסטרים הישראלי השנה, באתר "פורבס ישראל", 26 באוגוסט 2015 עכבר העיר אונליין, 22 אותיות ושבע שאלות עם ויקטוריה חנה, באתר הארץ, 9 בספטמבר 2015 אופיר הלל, ויקטוריה חנה בהופעה: תופעת טבע של כישרון ואנרגיה, באתר nrg‏, 14 במאי 2017 נדב מנוחין‏, המזרח הפרוע: ויקטוריה חנה מעבדת מחדש עולם תרבותי שלם, באתר וואלה, 24 במאי 2017 ויקטוריה חנה, ‏ויקטוריה חנה והתיקון האישי לקול באישה ערווה, באתר onlife,‏ 30 במאי 2017 גילי מלניצקי, היפ הופ בארמית: בת הרב החרדי שהפכה לאמנית קול בינלאומית, באתר TheMarker‏, 23 בספטמבר 2018 פנינה גפן, ‏שמות מלאכים וקמעות: ויקטוריה חנה חוזרת אל הטקסטים המאגיים הקדומים, בעיתון מקור ראשון, 18 באוקטובר 2022 רונה טאוזינגר, העברית היא כלי עבודה וכלי ריפוי, באתר ישראל היום, 29 בספטמבר 2019 בוגרי ניסן נתיב ירושלים בובי מקפרין בישראל: "מוזיקה צריך לחלוק", באתר ynet, 30 באפריל 2012 חגית פלג רותם, ‏חופר עמוק: סוף שבוע של מחול עם הרקדן והכוריאוגרף ארקדי זיידס, באתר גלובס, 19 בנובמבר 2014 אלף בית דואט: ויקטוריה חנה ותמיר מוסקט, באתר ynet, 23 באוגוסט 2015 אבי שושן, ויקטוריה חנה: בת הרב שכובשת את הרשת, באתר ynet, 18 בפברואר 2015 אות לבאות: ויקטוריה חנה חוזרת בקליפ חדש, באתר ynet, 9 בספטמבר 2015 הרב חיים לוק קורע שערי שמים, באתר ynet, 17 בספטמבר 2015 בן שלו, ויקטוריה חנה היא בדיוק מה שהמוזיקה העברית צריכה, באתר הארץ, 4 במאי 2017 יובל פלוטקין, מפגש מצמרר עם פתק: המחווה של ויקטוריה חנה לזלדה, באתר ynet, 28 בדצמבר 2020 תימורה לסינגר, ‏“המון חיים אצורים בדפים המתים": פרויקט גנוזים מעיר מכתבים ישֵנים, באתר גלובס, 15 בינואר 2021 בסימן נשים פורצות דרך: פסטיבל העוד הבינלאומי יוצא לדרך | כל העיר, באתר כל העיר ירושלים, ‏2021-11-16